A 2004 óta megrendezett elődöntők során ötször, 2007-ben, 2010-ben, 2011-ben, 2012-ben és 2013-ban nem jutottak tovább, a többi alkalommal mindig ott voltak a döntőben. 2005-ben 11.-ek lettek, így a következő évben nem kellett részt venniük az elődöntőben. Abban az évben 12. helyen végeztek, csakúgy, mint 2004-ben. Emellett 2008-ban 21., 2009-ben pedig 18. helyen zárták a versenyt. 2014-ben huszonegy év folyamatos versenyzés után, pénzügyi problémák és az utóbbi évek rossz eredményei miatt nem vett részt a koppenhágai versenyen, azonban 2016-ban bejelentették, hogy visszatérnek. Ebben az évben be is jutottak a döntőbe, és a 23. helyen végeztek. 2017-ben is továbbjutottak, és akkor 13.-ok lettek. A következő két évben ismét nem sikerült kvalifikálni magukat a döntőbe.